Solihala

Solihala (; ) ir pilsēta Anglijas rietumdaļā, Rietummidlendas grāfistes Solihalas metropoles boro lielākā apdzīvotā vieta un administratīvais centrs. Atrodas grafistes dienviddaļā  no grāfistes centra Birmingemas un  no valsts galvaspilsētas Londonas. Nozīmīgs rūpniecības centrs; šeit atrodas Land Rover galvenais ofiss un ražotnes.

 Vēsture 
Par pilsētas pirmsākumiem uzskata 7. gadsimtā dibināto Alverli (Ulverlei) muižu, kuras dibinātājs bijis Mersijas pirmais kristiešu valdnieks Vulfhers (Wulfhere). Staro 1170. un 1180. gadu tālaika Alverli īpašnieki no Laimsi dzimtas dibināja Solihalas boro; tā iedzīvotāji bija brīvi, īri maksājoši pilsētnieki, nevis muižkungam kalpojoši zemnieki. 1242. gadā Solihalas muižai tika piešķirta tirgus hartija. Pilsētiņa attīstījās kā tirdzniecības un amatniecības (metālapstrāde un austuves) centrs."Explore & Visit Solihull Heritage". Visitsolihull.co.uk

Atšķirībā no citām lielākajām Anglijas ziemeļu pilsētām, rūpnieciskā revolūcija lielā mērā pagāja garām Solihalai, kā arī lielai daļai pārējās Vorikšīras lauku teritorijas, un līdz 20. gadsimtam Solihala palika neliela tirgus pilsēta.

1870. gadā metalurgs un izgudrotājs Džeimss Ferns Vebsters pārcēlās uz Vitloksendu Solihalas nomalē. Šeit viņš atklāja procesu, kā padarīt alumīnija ieguvi pietiekami rentablu, lai metālu varētu izmantot ikdienas priekšmetu ražošanā. Pirms tam alumīnijs tika uzskatīts par dārgmetālu; vēl 1855. gada Parīzes izstādē kopā ar Francijas kroņa dārgakmeņiem tika izstādīti alumīnija stieņi. 1878. gadā Vebsters savā Solihull Lodge rūpnīcā katru nedēļu saražoja 100 mārciņas tīra alumīnija. 1936. gadā valdība nopirka divas Solihalas fermas «ēnu rūpnīcas» celtniecībai, lai sagatavotos karam. Ēnu rūpnīcu mērķis bija būt pēc iespējas slepenākām, bieži vien tās atradās lauku apvidos, lai novērstu ienaidnieka bombardēšanu. Pēc kara 1948. gadā šī rūpnīca kļuva par Land Rover automašīnu uzņēmuma mājvietu. 1954. gadā karaliene Elizabete II piešķīra Solihalai municipālā boro statusu, bet desmit gadus vēlāk — grāfistes boro statusu.

 Atsauces 

 Ārējās saites 

Kategorija:Anglijas pilsētas
Kategorija:Rietummidlenda